Mister və missis Smit (film)
Mister və missis Smit (ing. Mr. & Mrs. Smith) — Daq Laymanın rejissorluğu ilə 2005-ci ildə çəkilmiş ABŞ istehsalı döyüş-komediya filmi. Film Bred Pitt və Ancelina Colinin canlandırdığı evli cütlükdən bəhs edir. Onlar kənardan adi cütlük kimi görünürlər, amma əslində hər ikisi fərqli təşkilatlar üçün işləyən muzdlu qatillərdirlər. Çoxlu tamaşaçı toplayan və xeyli gəlir gətirən çox uğurlu film olmaqla yanaşı, "Mister və missis Smit" filmi Bred Pitt və Ancelina Colinin şəxsi münasibətlərinin inkişafında da rol oynamışdır.